ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2000 අංක 3 දරන ශ්‍රී ගංගාතිලක මහා විහාරස්ථ
ශාසනාරක්ෂක සමිතිය (සංස්ථාගත කිරීමේ) පනත

[සහතිකය සටහන් කළේ 2000 ජනවාරි මස 17 වන දින.]
ආණ්ඩුවේ නියමය පරිදි මුද්‍රණය කරන ලදී.

2000 ජනවාරි මස 21 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී
ශ්‍රී ලංකා රජයේ මුද්‍රණ දෙපාර්තමේන්තුවේ මුද්‍රණය කරන ලදී.

කොළඹ 1, රජයේ ප්‍රකාශන කාර්යාංශයෙන් මිළදී ලබාගත හැකිය.
2000 අංක 3 දරන ශ්‍රී ගංගාතිලක මහා විහාරස්ථ
ශාසනාරක්ෂක සමිතිය (සංස්ථාගත කිරීමේ) පනත

[සහතිකය සටහන් කළේ 2000 ජනවාරි මස 17 වන දින]
ගංගාතිලක මහා විහාරස්ථ ශාසනාරක්ෂක සමිතිය සංස්ථාගත
කිරීම සඳහා වූ පනතකි

“ශ්‍රී ගංගාතිලක මහා විහාරස්ථ ශාසනාරක්ෂක සමිතිය"
යනුවෙන් හඳුන්වනු ලබන හා සඳහන් කරනු ලබන සංගමයක්,
එහි සාමාජිකයන් එකඟ වූ රීති අනුව, එකී සංගමයට සම්බන්ධ
සියලු කරුණු ඵලදායි ලෙස ක්‍රියාත්මක කිරීමේ හා කරගෙන
යාමේ කාර්යය සඳහා මෙතෙක් කල් මල්පාන, කෙන්ගල්ලේහි
පිහිටුවාගෙන තිබුණු හෙයින් ද

එකී සංගමය පිහිටුවනු ලැබුවේ යම් පරමාර්ථ හා කරුණු
සඳහා ද, ඒ පරමාර්ථ හා කරුණු එකී සංගමය විසින් මේ දක්වා
සාර්ථකව ක්‍රියාත්මක කොට සහ ඉටු කරගෙන ගොස් ඇති
හෙයින් ද එම සංගමය සංස්ථාගත කරනු ලැබීම පිණිස ඉල්ලීමක්
කර ඇති හෙයින් ද සහ එකී ඉල්ලීම ඉෂ්ට කිරීම මහජන යහපත
පිණිස වන හෙයින් ද :

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2000 අංක 3 දරන ශ්‍රී ගංගාතිලක මහා
විහාරස්ථ ශාසනාරක්ෂක සමිතිය (සංස්ථාගත කිරීමේ) පනත
යනුවෙන් හඳුන්වනු ලැබේ.

2. මේ පනත ආරම්භ වන දින සිට හා ඉන් පසු (මෙහි මින්
මතු " සමිතිය " යනුවෙන් සඳහන් කරන) ශ්‍රී ගංගාතිලක මහා
විහාරස්ථ ශාසනාරක්ෂක සමිතියේ සාමාජිකයන්ව සිටින තාක්
තැනැත්තන් හෝ මෙයින් සංස්ථාපනය කරනු ලබන සංස්ථාවට
මින් මතු සාමාජිකයන් වශයෙන් ඇතුළත් කර ගනු ලබන
තැනැත්තන් (මෙහි මින් මතු " සංස්ථාව” යනුවෙන් සඳහන්
කෙරෙන) “ශ්‍රී ගංගාතිලක මහා විහාරස්ථ ශාසනාරක්ෂක සමිතිය”
යන නාමය හා අභිධානය යටතේ අවිච්ඡින්න පැවැත්මක් ඇති
සංස්ථාවක් විය යුතු අතර, ඒ නාමයෙන් ඒ සංස්ථාව විසින් ද
ඊට විරුද්ධව ද සියලු අධිකරණවල නඩු පවරනු ලැබිය හැකි ය.
තවද, පොදු මුද්‍රාවක් තබා ගැනීමට හා පාවිච්චි කිරීමට ද තම
අභිමතය, පරිදි එය වෙනස් කිරීමට ද පූර්ණ බලය හා අධිකාරය
ඊට ඇත්තේ ය.

3. සංස්ථාව පිහිටුවනු ලබන්නේ පහත සඳහන් පොදු පරමාර්ථ
සඳහා බව මෙයින් ප්‍රකාශ කරනු ලැබේ :-

(අ) ශ්‍රී ගංගාතිලක මහා විහාරය සඳහා අවශ්‍ය ගොඩනැගිලි
ඉදි කිරීම හා එම ගොඩනැගිලි නඩත්තු කිරීම ;
(ආ) බෞද්ධ ආගමිකයන්ගේ ආගමික අධ්‍යාපනය ප්‍රවර්ධනය
කිරීම ;

(ඇ) ශ්‍රී ගංගාතිලක මහා විහාරයේ වැඩ වසන භික්ෂූන්
වහන්සේලා සඳහා අධ්‍යාපන පහසුකම් සැපයීම සහ
උන්වහන්සේලාගේ එදිනෙදා අවශ්‍යතා සපුරා ගැනීමට
උපකාර කිරීම;

(ඈ) ශ්‍රී ගංගාතිලක විහාරය පිහිටි ප්‍රදේශයේ සහ ඒ අවට
ගම්වල හා ප්‍රදේශවල පැරණි කලා ඇතුළුව සංස්කෘතික
කටයුතු ප්‍රවර්ධනය කිරීම ;

(ඉ) පෙර පාසලක් සහ පුස්තකාලයක් පිහිටුවීම, ඒවාට
අවශ්‍ය සැපයීමි සහ ඒවා නඩත්තු කොට පවත්වා ගෙන
යාම;

(ඊ) පෙරදිග භාෂා සඳහා අංශයක් පිහිටුවා පවත්වා ගෙන
යාම;
(උ) ඉංග්‍රීසි, ප්‍රංශ වැනි ජාත්‍යන්තර භාෂා සඳහා අංශයක්
පිහිටුවා පවත්වා ගෙන යාම ;

(ඌ) ජාත්‍යන්තර වශයෙන් ධර්ම ප්‍රචාරය කිරීමේ කටයුතුවල
යෙදීම ;

(එ) බෞද්ධ දර්ශනය සහ ජීවන මාර්ගය ආරක්ෂා කිරීම හා
ප්‍රචාරය කිරීම ;

(ඒ) ශ්‍රී ලංකාවේ හා පිටරට වෙනත් බෞද්ධ සංවිධාන සමග
මිත්‍ර සම්බන්ධතා ඇතිකර ගැනීම ;
(ඔ) ශ්‍රී ලංකාවේ තරුණ තරුණියන්ට වෘත්තීය අධ්‍යාපන
පාඨමාලා පැවැත්වීම ;

(ඔ) ශිෂ්‍යයන්ට කුඩා කර්මාන්තවල පුහුණුව ලබාදීම සහ
ප්‍රයෝජනවත් පුරවැසියන් වශයෙන් ස්ථාපනය වීම පිණිස
ඔවුන්ට මුදලින් හෝ අන්‍යාකාරයෙන් උපකාර වීම ;
(ක) පිරිවෙන, පාසල් සහ අධ්‍යාපන ආයතන පිහිටුවා නඩත්තු
කිරීමෙන් සහ ශිෂ්‍යත්ව ප්‍රදානය කිරීමෙන් අධ්‍යාපනය
නංවාලීම සහ ප්‍රවර්ධනය කිරීම ;

(ග) දුප්පත්, අනාථ සහ රෝගී තැනැත්තන්ට වෛද්‍ය සහන,
ආහාර, ඇඳුම් පැළදුම් සහ නිවාස සැපයිම ;
(ච) අනාථ නිවාස සහ මහළු නිවාස අසරණ අය සඳහා
පිහිටුවීම සහ පවත්වා ගෙන යාම සහ සමාජ ශුභ
සාධන මධ්‍යස්ථාන පිහිටුවීම ;

(ජ) අඳ, ගොළු, බිහිරි සහ ආබාධිත තැනැත්තන් සඳහා
ශුභ සාධන පහසුකම් සැලසීම සහ නිවර්තන නිවාස
පිහිටුවීම ;

(ට) සංස්ථාවේ පරමාර්ථ මුදුන්පත් කර ගැනීමෙහි ලා නිරතවන
ස්වේච්ඡා සේවකයන්ට සහ වෙනත් තැනැත්තන්ට
ශිෂ්‍යත්ව මගින් හෝ මුදලින් හෝ අන්‍යාකාරයකින්
ආධාර දීම ;

(ඩ) පුස්තකාල පිහිටුවා පවත්වා ගෙන යාම,. පොත්පත්,
සඟරා, සමරු කලාප සහ වාර සඟරා ආදියට දායකවීම
සහ ඒවා නිකුත් කිරීම සහ සංස්ථාවේ පරමාර්ථ ඉටුකර
ගැනීම සඳහා යෝග්‍ය වෙතැයි සලකනු ලබන වෙනත්
සේවා සැලසීම ;

(ත) සංස්ථාවේ පරමාර්ථ මුදුන්පත් කර ගැනීමේ ලා ප්‍රදර්ශන,
දේශන, සම්මන්ත්‍රණ, දාර්ශනික සාකච්ඡා, වැඩමුළු,
පන්ති, විවාද, සම්මේලන, චාරිකා, විනෝදගමන් හෝ
වෙනත් කටයුතු ප්‍රවර්ධනය කිරීම, පිළියෙල කිරීම,
සංවිධාන කිරීම හා පැවැත්වීම ;

(ද) සංස්ථාවේ පරමාර්ථවලට සමාන පරමාර්ථ ඇති වෙනත්
සමිති, සංගම් හෝ සංවිධාන සමග සහයෝග වීම සහ
සහචර්ය වීම ;

(න) ආයුර්වේද සහ දේශීය වෛද්‍ය විද්‍යා අධ්‍යයනය කිරීමේ
වැඩ පිළිවෙලවල් සහ ඒ සඳහා අධ්‍යයන, උසස් අධ්‍යාපන
ඩිප්ලෝමා සහ වෙනත් අධ්‍යයන පාඨමාලා පැවැත්වීම;
(ප) අධ්‍යාපනික කටයුතු කරගෙන යන යම් දේශීය හෝ
විදේශිය තාක්ෂණික හෝ වෘත්තීය අභ්‍යාස ආයතනයක,
අනුබද්ධ ආයතනයක් ලෙස හෝ නියෝජිතයන්
ක්‍රියා කිරිම ;

(බ) ඉහත සඳහන් පරමාර්ථ මුදුන්පත් කර ගැනීම සඳහා
අවශ්‍ය හිතකර හෝ වෙනත් ආනුෂංගික වන හෝ විය
හැකි වෙනත් ක්‍රියා සහ දේ කිරීම.

4. බැංකු ගිණුම් ආරම්භ කිරිම, පවත්වා ගෙන යාම සහ
වැසීම, ඇප ඇතිව හෝ නැතිව මුදල් ණයට ගැනීම 
හෝ ලබා ගැනීම, ප්‍රදාන සහ පරිත්‍යාග භාර ගැනීම හා එකතු 
කිරීම,
ස්වකීය අරමුදල් ආයෝජනය කිරිම, සංස්ථාවේ පරමාර්ථ 
ඉටු කර ගෙන යාම සඳහා අවශ්‍ය නිලධරයන් හා සේවකයන් 
සේවයටබඳවා ගැනීම, සේවයේ යෙදවීම සහ සේවයෙන් පහකිරීම ඇතුළුව
සංස්ථාවේ පරමාර්ථ සියල්ලම හෝ ඉන් කිසිවක් ඉෂ්ට 
කිරීම හෝ ක්‍රියාත්මක කිරීම සඳහා අවශ්‍ය හෝ යෝග්‍ය සියලු ක්‍රියා,
කාරණා සහ දේ, මේ පනතේ හෝ වෙනත් යම් ලිඛිත නීතියක
විධිවිධානවලට යටත්ව, සිදු කිරීමේ, ඉටු කිරීමේ සහ ක්‍රියාත්මක
කිරීමේ බලය සංස්ථාවට ඇත්තේ ය.

5. (1) සංස්ථාවේ කටයුතු සභාපති, උප සභාපති, ලේකම්,
උප ලේකම්, භාණ්ඩාගාරික සහ සංස්ථාවේ තත් කාලයේ බල
පවත්නා රීතිවලට අනුකූලව තෝරා පත් කරනු ලබන හය දෙනකුට
නොඅඩු සාමාජිකයන් සංඛ්‍යාවකගෙන් සමන්විත වූ කළමනාකරණ
කමිටුවක් විසින් මේ පනතේ අනෙකුත් විධිවිධානවලට සහ
සංස්ථාවේ තත් කාලයේ බලපවත්නා රීතිවලට අනුකූලව
කළමනාකරණය කරනු ලැබිය යුතු ය.

(2) මේ වගන්තියේ (1) වන උපවගන්තියේ පටහැනිව කුමක්
සඳහන්ව තිබුණ ද, ගෞරවාචාර්ය පංවිල උත්තරානන්ද ස්වාමින්
විය යුතු අතර, වහන්සේ සංස්ථාවේ යාවජීව සභාපති
උන්වහන්සේගෙන් පසු සභාපති ධුරයට උන්වහන්සේගේ
අනුප්‍රාප්තිකයා උන්වහන්සේ විසින් නම් කරනු ලැබිය යුතුය.
එසේ අනුප්‍රාප්තවන සභාපතිවරයා ද යාවජීව සභාපතිවරයෙක්
වන්නේ ය.

(3) සංස්ථාවේ ප්‍රථම කළමනාකාර කමිටුව, මේ පනත
ක්‍රියාත්මක වීම ආරම්භ වන දිනයට පෙරාතුව ම වූ දිනයේ දී ශ්‍රී
ගංගාතිලක මහා විහාරස්ථ ශාසනාරක්ෂක සමිතියේ කළමනාකාර
කමිටුවේ සාමාජිකත්වය දැරුවා වූ ද තැනැත්තන්ගෙන් සමන්විත
විය යුතු ය.

6. (1) පහත දැක්වෙන සියලුම කරුණු හෝ ඉන් කිසිවක්
සඳහා මේ පනතේ හෝ වෙනත් යම් ලිඛිත නීතියක විධිවිධානවලට
අනනුකූල නොවන රීති, සංස්ථාවේ යම් මහා සභා රැස්වීමකදී
ඊට පැමිණ ඡන්දය දෙන සාමාජිකයන්ගේ තුනෙන් දෙකකට
නොඅඩු බහුතර ඡන්දයෙන් කලින් කල සංස්ථාව විසින් සෑදීම
නීත්‍යනුකූල වන්නේ ය :-

(අ) සාමාජිකත්වය වර්ග කිරීම සහ සාමාජිකයන් ඇතුළු කර
ගැනීම, ඔවුන්ගේ ඉල්ලා අස්වීම හෝ ඔවුන් නෙරපීම;
(ආ) සංස්ථාවේ නිලධරයන් තෝරා පත් කර ගැනීම, ඔවුන්ගේ
ඉල්ලා අස්වීම, ඔවුන් ධුරය හිස් කිරීම හෝ ඔවුන්
හෝ

ධුරයෙන් නෙරපීම සහ ඔවුන්ගේ බලතල, කාර්ය සහ
කර්තව්‍ය ;

(ඇ) කළමනාකරණ මණ්ඩලයේ සාමාජිකයන් තෝරා පත්
කර ගැනීම සහ කළමනාකරණ මණ්ඩලයේ බලතල,
කාර්ය සහ කර්තව්‍ය සහ කළමනාකරණ මණ්ඩලයේ
සාමාජිකයන්ගේ ධුර කාලය ;

(ඈ) සංස්ථාවේ විවිධ නිලධරයන්ගේ, අනුයෝජිතයන්ගේ සහ
සේවකයන්ගේ බලතල, චර්යාව, කාර්ය සහ කර්තව්‍ය ;

(ඉ) කළමනාකරණ මණ්ඩලයේ රැස්වීම් කැඳවීම, පැවැත්වීම
සහ ඒ රැස්වීම්වල දී අනුගමනය කළ යුතු කාර්ය පරිපාටිය,
ඒ රැස්වීම් පවත්වන දිනය, ස්ථානය, රැස්වීම පිළිබඳ
දැන්වීම්, න්‍යාය පත්‍ර හා රැස්වීම්වල ගණපූරණය හා
රැස්වීම්වල දී සාකච්ඡාවට භාජනය කළ යුතු කරුණු ;

(ඊ) සංස්ථාවේ දේපළ පරිපාලනය කිරීම සහ කළමනාකරණය
කිරීම, සංස්ථාවේ අරමුදල්වල භාරකාරත්වය සහ
සංස්ථාවේ ගිණුම් පවත්වා ගෙන යාම හා ඒවා විගණනය
කිරීම ;

(උ) සාමාන්‍යයෙන් සංස්ථාවේ කටයුතු කළමනාකරණය කිරීම
සහ එහි පරමාර්ථ මුදුන් පමුණුවා ගැනීම.

(2) සංස්ථාව විසින් සාදනු ලැබූ යම් රීතියක්, (1) වන උප
වගන්තිය යටතේ ඒ රීතිය සාදනු ලැබූ ආකාරයෙන්ම සංශෝධනය
කිරිම, වෙනස් කිරීම, ඊට යමක් එකතු කිරීම හෝ එය පරිච්ඡින්න
කිරීම කරනු ලැබිය හැකි ය.

(3) සංස්ථාවේ සියලුම සාමාජිකයන් සංස්ථාවේ තත් කාලයේ
බලපවත්නා රීතිවලට යටත් විය යුතු ය.

7. (1) සංස්ථාවට ඵහිම අරමුදලක් තිබිය යුතු අතර, ත්‍යාග,
තෙස්තමේන්තු නියාදන, පැවරුම්, පරිත්‍යාග, සම්මාදම් මුදල්
හෝ ගාස්තු වශයෙන් ලැබෙන සියලු මුදල් කළමනාකාර කමිටුව
විසින් තීරණය කරනු ලබන බැංකු ඵකක හෝ වැඩි ගණනක
සංස්ථාවේ නමින් තැන්පත් කරනු ලැබිය යුතු ය.

(2) සංස්ථාවේ දේපළ පුනරුත්ථාපනය කිරීම, සංවර්ධනය
කිරීම හෝ වැඩිදියුණු කිරීම සඳහා යම් අගය ක්ෂය වීමේ
අරමුදලක් හෝ නිදන් අරමුදලක් සංස්ථාව විසින් පිහිටුවනු ලැබිය
හැකි ය.

(3) සංස්ථාවේ බලතල සහ කාර්ය ක්‍රියාත්මක කිරීම සහ ඉටු
කිරීම සඳහා සංස්ථාව විසින් දරනු ලැබූ සියලු වියදම් අරමුදලින්
ගෙවනු ලැබිය යුතුය.

8. මේ පනත ක්‍රියාත්මක වීම ආරම්භ වන දිනයට පෙරාතුව
ම වූ දිනයේ දී පැවති සමිතිය විසින් ගෙවිය යුතුව තිබුණු සියලු
ණය සහ බැරකම් මෙයින් සංස්ථාපනය කරනු ලැබූ සංස්ථාව
විසින් ගෙවිය යුතු අතර, එදිනට සමිතියට අයවිය යුතුව තිබුණු
සියලු ණය සහ ලැබිය යුතුව තිබුණු සියලු සම්මාදම් මුදල් සහ
දායක මුදල් මේ පනතේ කාර්ය සඳහා සංස්ථාවට ගෙවනු ලැබිය
යුතු ය.

9. යම් මිලට ගැනීමක්, ප්‍රදානයක්, ත්‍යාගයක්, තෙස්තමේන්තු
නීයාදනයක් ප්‍රකාර හෝ වෙනත් යම් ආකාරයකින් හෝ සංස්ථාව
වෙත පවරනු ලැබූ වංවල හෝ නිශ්චල යම් දේපළක් අත්කර
ගැනීමට සහ දැරීමට නීතියෙන් සංස්ථාවට හැකියාව සහ බලය
ඇති අතර, ඒ දේපළ විකිණීමේ, උකස් කිරීමේ, බදු දිමේ, හුවමාරු
කිරීමේ හෝ වෙනත් ආකාරයකින් නියාදනය කිරීමේ පූර්ණ
බලය ඇතිව, මේ පනතේ කාර්ය සඳහා, සංස්ථාවේ තත්කාලයේ
වලංගුව බලපවත්නා රීතිවලට යටත්ව, සංස්ථාව විසින් දැරිය
යුතු ය.

10. සභාපති සහ ලේකම් හෝ භාණ්ඩාගාරික ඉදිරිපිට දී
මිස, සංස්ථාවේ මුද්‍රාව කිසිදු සාධන පත්‍රයකට නොතැබිය යුතු
අතර, තමන් පැමිණ සිටි බවට ලකුණක් වශයෙන් ඔවුන් විසින්
ඒ සාධන පත්‍රයේ තම නම අත්සන් කළ යුතු ය. එසේ කරනු
ලබන අත්සන් කිරීමක් සාක්ෂිකරුවකු වශයෙන් යම් තැනැත්තකු
කළ අත්සනකට පරිබාහිරව විය යුතු ය.

11. (1) සංස්ථාවේ මුදල් වර්ෂය ලිත් වර්ෂය විය යුතු ය.

(2) සංස්ථාව විසින් එහි ආදායම සහ වියදම, වත්කම්,
බැරකම් සහ සංස්ථාවේ වෙනත් සියලු ගනුදෙනු
පිළිබඳව නිසි ගිණුම් තබා ගැනීමට කටයුතු
සැලැස්විය යුතු ය.

(3) සංස්ථාවේ ගිණුම් සුදුසුකම් ලත් විගණකවරයකු විසින්
විගණනය කරනු ලැබිය යුතු ය.
මේ වගන්තියේ ‘සුදුසුකම් ලත් විගණකවරයා” යන්නෙන්

(i) ශ්‍රී ලංකා වරලත් ගණකාධිකාරීන්ගේ ආයතනයේ හෝ
නීතියෙන් පිහිටුවන ලද වෙනත් යම් ආයතනයක හෝ
සාමාජිකයකු වූ ද, ගණකාධිකාරිවරයකු වශයෙන්
වෘත්තියෙහි යෙදීමට ඒ ආයතනයේ සභාව විසින් නිකුත්
කරන ලද සහතිකයක් දරන්නා වූ ද තැනැත්තෙක් ; හෝ

(ii) යම් ගණකාධිකාරි සමාගමක එක් එක් නේවාසික
අදහස් වේ.
හවුල්කරු ශ්‍රී ලංකා වරලත් ගණකාධිකාරීන්ගේ
ආයතනයේ හෝ නීතියෙන් පිහිටුවන ලද වෙනත් යම්
ආයතනයක හෝ සාමාජිකයකුව සිටින්නේ ද එමෙන්ම
ගණකාධිකාරීවරයකු වශයෙන් වෘත්තියේ යෙදීම සඳහා
එකී ආයතනයේ සභාව විසින් නිකුත් කරන ලද
සහතිකයක් දරන්නේ ද ඵවැනි වරලත් ගණකාධිකාරී
සමාගමක්,

12. මේ පනතේ සඳහන් තැනැත්තන්ගේ හා ඔවුන් මගින්,
ඔවුන්ගෙන් හා ඔවුන් යටතේ හිමිකම් පාන්නන්ගේ අයිතිවාසිකම්
වලට හැර ජනරජයේ හෝ යම් රාජ්‍ය සංස්ථාගත මණ්ඩලයක
හෝ වෙනත් යම් තැනැත්තන්ගේ අයිතිවාසිකම්වලට මේ පනතේ
ඇතුළත් කිසිවකින් හානියක් හෝ බලපෑමක් නොවිය යුතු ය.

13. මේ පනතේ සිංහල සහ දෙමළ භාෂා පාඨ අතර
යම් අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.